ব্যক্তিত্বের উচ্চতা, চরিত্রের দৃঢ়তায় বিশ্বের সমসাময়িক নেত্রীবৃন্দকে টপকে গিয়েছিলেন বঙ্গবন্ধু। তিনি যেমন ছিলেন সাহসী বিন¤্র ও বলিষ্ঠ চিত্রের মানুষ তেমনি ছিলেন দেশ-মাটি-মানুষকে বিশ্ব দরবারে তুলে ধরার জন্য নিঃশঙ্কচিত্র। তিনি এমনই এক দৃঢ় মনোবলের অধিকারী ছিলেন, যাকে বার বার জেলে নিয়ে নিগ্রিহিত করে, এমন কি মৃত্যুর ভয় দেখিয়েও পশ্চিমা শাসক-শোষকেরা তাঁর মনোবলে এইটুকুন চিড় ধরাতে পারেননি। তাঁকে দেশদ্রোহী প্রমাণের জন্য আগরতলা মামলা সাজিয়ে প্রাণনাশের চেষ্টাও করা হয়েছিল। সকল ভয়-ভীতি তুচ্ছ করে নির্ভয় ও নির্বার বঙ্গবন্ধু ঘুমন্ত বাঙালি জাতিকে জাগিয়ে তোলার শক্তি আয়ত্ব করে প্রত্যাঘাত হেনে সকল ষড়যন্ত্র ও চক্রান্তকে প্রতিহত করেছিলেন। হন্তারকদের বুলেটে প্রাণ হারানোর আগ মুহূর্ত পর্যন্ত বঙ্গবন্ধু কারো সাথে অন্যায় আপোষ করেননি। বরং তিনি মাথা উঁচু করে বাঙালি জাতিকে বিশ্বের দরবারে অন্য উচ্চতায় নিয়ে যাওয়ার নিরন্তর চেষ্টা চালিয়ে গেছেন।